Казлоўшчына

Казлоўшчына — гарадскі пасёлак у Дзятлаўскім раёне Гродзенскай вобласці Беларусі, цэнтр Казлоўшчынскага сельсавета. Знаходзіцца на аўтадарозе Слонім—Дзятлава. У 20 км да поўдня ад Дзятлава, 30 км ад чыгуначнай станцыі Слонім на лініі Баранавічы—Ваўкавыск. Насельніцтва 1 656 чал. (2017).

 Гісторыя 
Упершыню Казлоўшчына згадваецца ў XVIII ст. Мясцовасць уваходзіла ў склад Слонімскага павета Новагародскага ваяводства. Станам на 1773 тут існавала ўніяцкая царква.

У выніку трэцяга падзелу Рэчы Паспалітай (1795) Казлоўшчына апынулася ў складзе Расійскай імперыі, у Слонімскім павеце Гродзенскай губерні. У 2-й пал. XІХ ст. тут заснавалі сядзібу і парк. Паводле вынікаў перапісу (1897) у мястэчку было 42 двары, 2 яўрэйскія малітоўныя дамы, народнае вучылішча, суконная фабрыка, млын, 11 крамаў і 2 шынкі.

У Першую сусветную вайну Казлоўшчыну занялі нямецкія войскі. Цягам 1919—1920 мястэчка пераходзіла з рук у рукі ад бальшавікоў да польскага войска. Згодна з Рыжскім мірным дагаворам (1921) Казлоўшчына апынулася ў складзе міжваеннай Польскай Рэспублікі, дзе зрабілася цэнтрам гміны Слонімскага павета Навагрудскага ваяводства. У гэты час тут было 86 двароў.

У 1939 года Казлоўшчына ўвайшла ў склад БССР, дзе ў 1940 годзезрабілася цэнтрам раёна (у 1960—1962 гадах у Дзятлаўскім раёне, у 1963—1965 гадах у Слонімскім раёне). У Другую сусветную вайну з чэрвеня 1941 да 13 ліпеня 1944 мястэчка знаходзілася пад нямецкай акупацыяй. У 1948 годзе (28 чэрвеня 1968 года) паселішча атрымала афіцыйны статус пасёлка гарадскога тыпу. У 1986 годзе ў склад гарадскога пасёлка ўключана вёска Бяніцкаўшчына Дзянісаўскага сельсаветаРашэнні выканкома Гродзенскага абласнога Савета народных дэпутатаў ад 17 лістапада і 22 снежня 1986 г. // Збор законаў Беларускай ССР, указаў Прэзідыума Вярхоўнага Савета Беларускай ССР, пастаноў Савета Міністраў Беларускай ССР. — 1987, № 3 (1881)..

 Насельніцтва 

 XIX стагоддзе: 1830 — 49 муж., з іх шляхты 3, духоўнага саслоўя 1, мяшчан-хрысціян і сялян 45; 1897 — 325 чал.
 XX стагоддзе: 1921 — 467 чал.; 1971 — 1,9 тыс. чал.; 1994 — 1,9 тыс. чал.; 1995 — 2,2 тыс. чал.
 XXI стагоддзе: 2006 — 2,4 тыс. чал.; 2008 — 2,3 тыс. чал.; 2016 — 1 673 чал.; 2017 — 1 656 чал.

 Эканоміка 
Прадпрыемствы дрэваапрацоўчай і харчовай прамысловасці.

 Культура 
Дзейнічаюць 3 бібліятэкі, дом культуры, дом дзіцячай і юнацкай творчасці.

 Адукацыя 
міні|187x187пкс
У Казлоўшчыне працуюць сярэдняя і музычная школы, дашкольная ўстанова.

 Медыцына 
Медыцынскія паслугі надае бальніца.

 Славутасці 
 Свята-Успенская царква (пач. 20 ст.)
 Казлоўшчынскі парк — помнік садова-паркавага мастацтва

 Вядомыя ўраджэнцы 
 Юрый Вітольдавіч Шулейка (нар. 1968) — беларускі дзяржаўны дзеяч.

 Гл. таксама 
 Пасёлкі гарадскога тыпу Гродзенскай вобласці
 Пасёлкі гарадскога тыпу Беларусі
 Пажар у Казлоўшчынскім псіханеўралагічным доме-інтэрнаце (2003)

 Зноскі 

 Літаратура 


 Kozłowszczyzna //  S. 150.



 Спасылкі 

 radzima.org


Катэгорыя:Мястэчкі Новагародскага ваяводства